KOMISSION ASETUS (ETY) N:o 2056/83,
annettu 20 päivänä heinäkuuta 1983,
tavaroiden luokittelusta yhteisen tullitariffin nimikkeeseen 84.25
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin ruohonleikkuu- tai niittokoneiden edestakaisin liikkuvia kiertokankia, jotka vastaanottavat vetoakselin kiertoliikkeen, muuttavat sen edestakaiseksi sivuliikkeeksi ja välittävät sen ruohonleikkuu- tai niittokoneen leikkuupalkkiin,
neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 604/83(3), liitteenä olevan yhteisen tullitariffin nimikkeeseen 84.25 luokitellaan sadonkorjuu- ja puimakoneet ja -laitteet sekä ruohonleikkuukoneet ja nimikkeeseen 84.63 voimansiirtoakselit ja hammaspyörästöt; näihin molempiin nimikkeisiin kuuluvat myös osat ja varaosat XVI jakson 2 huomautuksen b) alakohdan mukaisesti, jos ne soveltuvat käytettäviksi yksinomaan tai pääasiallisesti näiden nimikkeiden koneissa tai laitteissa,
nämä kaksi nimikettä voidaan ottaa huomioon edellä mainittua tavaraa luokiteltaessa,
vaikka näiden edestakaisin liikkuvien kiertokankien käyttötarkoituksena on voimansiirto, niitä ei voida pitää voimansiirtoakseleina eikä pelkkinä hammaspyörästön osina ja varaosina, vaan niitä on erityisrakenteensa vuoksi pidettävä ruohonleikkuu- tai niittokoneissa käytettäviksi soveltuvina osina ja varaosina,
tulliyhteistyöneuvoston nimikkeistön selitysten perusteella nämä edestakaisin liikkuvat kiertokanget jäävät nimikkeen 84.63 ulkopuolelle,
nämä edestakaisin liikkuvat kiertokanget kuuluvat näin ollen nimikkeeseen 84.25, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Ruohonleikkuu- tai niittokoneiden edestakaisin liikkuvat kiertokanget, jotka vastaanottavat vetoakselin kiertoliikkeen, muuttavat sen edestakaiseksi sivuliikkeeksi ja välittävät sen ruohonleikkuu- tai niittokoneen leikkuupalkkiin, on luokiteltava yhteisen tullitariffin nimikkeeseen
84.25 Sadonkorjuu- ja puimakoneet ja -laitteet; oljen- ja rehunpuristimet; ruohonleikkuu- ja niittokoneet; viskuukoneet ja niiden kaltaiset siementen, viljan tai palkoviljan puhdistuskoneet sekä munien ja muiden maataloustuotteiden lajittelukoneet (muut kuin nimikkeen 84.29 koneet ja laitteet, jollaisia käytetään myllyteollisuudessa).
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä heinäkuuta 1983.